ვიქტორია — სიდიდათ მაჟირა კოკი კანადას დო მოსოფელს მაბრუო. თიში ფართობი რე 217 291 კმ². იდვალუაფუ არქტიკაშ პოლარულ ორტყაფუს, ნუნავუტიშ ტერიტორიას.
იდვალუაფუ კანადაშ ოორუე-ბჟადალ ტერიტორიას. მუშ ბჟადალშე იდვალუაფუ ამუნდსენიშ ჸუჯი დო კოკი ბანკსი, ნამუთ ვიქტორიაშე გჷშართილი რე ონჭირე უელსიშ პრინციშ საროტით.
კონკაშ უმაღალაში ჭურჭული რე შალერიშ გვალეფი (655 მ) ობჟათე-ბჟაეიოლ ნორთის, ნამუშ სიხოლასჷთ იდვალუაფუ კოკიშ უდიდაში ტობა — ფერგიუსონი ( 562 კვ. კმ.)